open-index/open-wikipedia-markdown huggingface dataset:
Jan-Derek Sørensen

**Jan-Derek Sørensen** (født 28. desember 1971 på Romsås i Oslo) er en norsk fotballtrener og tidligere fotballspiller.

Med Lyns juniorlag vant han Junior-NM i 1990.

Sørensen begynner i 2008 sin andre periode i Bodø/Glimt, og har tidligere spilt for FC Lyn Oslo, Rosenborg Ballklub, Borussia Dortmund og Vålerenga Fotball. Sørensen er en rutinert angrepsspiller, med landskamper og spill både i Mesterligaen og tysk toppfotball bak seg.

Sørensen kom til Bodø/Glimt som bosman-spiller fra Vålerenga 21. desember 2007. Sist Sørensen skiftet klubb var høsten 2005, da han gikk som Bosman-spiller fra Lyn til byrivalen Vålerenga. Hans forrige periode i Bodø/Glimt var fra 1995 til 1997 hvor han spilte 69 kamper og scoret 19 mål. Han fikk med seg seriebronse med Glimt i 1995-sesongen og gikk videre til Rosenborg i 1998.

I 2000 bestemte Sørensen seg for ikke å forlenge kontrakten med Rosenborg, for å prøve lykken i utlandet. Han skrev under for to tyske klubber – før han egentlig hadde lov 1. juli, nemlig Borussia Dortmund i mai og 1860 München i juni. Dermed brøt han overgangsreglene til FIFA. Det hele endte med bøter til både spilleren og Dortmund, som i tillegg måtte kjøpe spilleren fri fra kontrakten med Bundeligakonkurrenten fra Bayern.

Sørensen annonserte at han kom til å legge opp etter 2009-sesongen. Avgjørelsen tok han fordi han ikke lenger følte at han klarer å holde høyt nok nivå til å spille i Tippeligaen, og fordi han ønsket å tilbringe mer tid med familien.

Fra 2015 har Sørensen vært trener i Bærum Sportsklubbs junioravdeling.

Høsten 2021 ble Sørensen hedret som del av veggmaleriet «Romsås Wall of Fame» på Romsås senter, sammen med 12 andre kjente lokale helter.

## Meritter
* Seriemester 1998-2000 med Rosenborg
* Seriemester i Bundesliga 2001/02 med Borussia Dortmund
* Seriebronse 1995 med Bodø/Glimt
* Seriebronse 2005 med FC Lyn Oslo
* Seriebronse 2006 med Vålerenga Fotball

## Referanser


## Eksterne lenker
* 
*  Offisiell statistikk for Rosenborg Ballklub, Jan-Derek Sørensen
* Bodø/Glimt – Biografi
Olympique de Marseille

**Olympique de Marseille** (OM) er en fransk fotballklubb, grunnlagt i 1899, med tilhold på Stade Vélodrome. 

Klubbens største bragd er triumfen i Mesterligaen i 1993 med seier over  i finalen.

OM har ni ganger vunnet serien og ti ganger vunnet cupen i Frankrike.

Kvinnelaget Les Marseillaises startet opp i 2011.

Marseille er medlem av lobbyen G-14.

## Meritter
### Seriemesterskap (9)
1937, 1948, 1971, 1972, 1989, 1990, 1991, 1992 og 2010.

### Cupmesterskap (10)
1924, 1926, 1927, 1935, 1938, 1943, 1969, 1972, 1976 og 1989.

### Ligacupen (3)
2010, 2011, 2012.

### Europacup (3)
UEFA Champions League: 1993.
UEFA Intertoto Cup: 2005, 2006.

## Spillerstall
*Oppdatert 9. oktober 2024.*

### Utlånte spillere

## Kjente spillere som tidligere har spilt for klubben

*  Klaus Allofs
*  Manuel Amoros
*  Sonny Anderson
*  Jocelyn Angloma
*  André Ayew
*  César Azpilicueta
*  Fabien Barthez
*  Joey Barton
*  Michy Batshuayi
*  Hatem Ben Arfa
*  Laurent Blanc
*  Basile Boli
*  Lorik Cana
*  Éric Cantona
*  Cédric Carrasso
*  Tony Cascarino
*  Bernard Casoni
*  Djibril Cissé
*  Marcel Desailly
*  Didier Deschamps
*  Alou Diarra
*  Souleymane Diawara
*  Didier Drogba
*  Christophe Dugarry
*  Mathieu Flamini
*  Karlheinz Förster
*  Enzo Francescoli
*  William Gallas
*  André-Pierre Gignac
*  Alain Giresse
*  Lucho González
*  Gabriel Heinze
*  Klas Ingesson
*  Jairzinho
*  Andreas Köpke
*  Frank Leboeuf
*  Jordan Letsjkov
*  Roger Magnusson
*  Steve Mandanda
*  Stéphane Mbia
*  Carlos Mozer
*  Samir Nasri
*  Mamadou Niang
*  Jean-Pierre Papin
*  Paulo Cézar Caju
*  Dimitri Payet
*  Abedi Pelé
*  Robert Pires
*  Fabrizio Ravanelli
*  Loïc Rémy
*  Franck Ribéry
*  Franck Sauzée
*  Dragan Stojković
*  Taye Taiwo
*  Jean Tigana
*  Mathieu Valbuena
*  Daniel Van Buyten
*  Rudi Völler
*  Chris Waddle
*  Boudewijn Zenden

## Referanser


## Eksterne lenker
* 
*  OhaiMe-Passion
Klar Tale

***Klar Tale*** er en norsk lettlest-avis. Avisen prøver å gjøre nyhetene forståelige for alle. Språket er enkelt, og bokstavene er større enn i andre aviser.

Papiravisen Klar Tale kommer ut hver uke med åtte sider nyheter og annet stoff fra Norge og verden. Avisen har også utgaver innlest på CD og som podcast. I tillegg utkommer nettavisen klartale.no, som ble kåret til årets nisjenettsted i 2018.

Lettlest Media AS har det redaksjonelle ansvaret for avisen, som er politisk og religiøst uavhengig. Ansvarlig redaktør og daglig leder er Gøril Huse. Hun overtok rollen formelt i 2017, etter ni år i ulike roller i avisa. Før henne var Kristin Steien Bratlie redaktør. Avisen gis ut av Lettlest Media AS i Mentor Medier på oppdrag for Stiftelsen Klar Tale og støttes av Bufdir. Den ble tidligere produsert av Norsk Telegrambyrå for stiftelsen.

## Opplag
Bekreftede netto opplagstall fra Mediebedriftenes Landsforening:
* 2006: 13&nbsp;294
* 2007: 13&nbsp;090
* 2008: 11&nbsp;637
* 2009: 12&nbsp;472
* 2010: 12&nbsp;823
* 2011: 12&nbsp;228
* 2012: 12&nbsp;244
* 2013: 12&nbsp;021
* 2014: 11&nbsp;920
* 2015: 10&nbsp;978
* 2016: 10&nbsp;750
* 2017: 10&nbsp;670

## Referanser





## Eksterne lenker
* Klar Tale
* Klar Tale som podcast
Folket

***Folket*** var en Oslo-basert avis for personer som jobbet på rusfeltet eller ønsket å holde seg oppdatert om behandling, forebygging politikk og forvaltning.

Avisen ble utgitt første gang i 1919. Det startet som et ledd i kampen om brennevinsforbudet. Etter hvert ble avisa et naturlig talerør for avholdsbevegelsen i Norge. Bladet var eid av Mediehuset Vårt Land da avisa etter flere års opplagssvikt og usikkerhet i forbindelse med pressestøtten for 2007 ble lagt ned 1. april 2006. Eivind Jahren var avisas siste redaktør. Nettoopplaget i 2005 var 2489 eksemplarer.

## Referanser
Folkets Framtid

**Folkets Framtid** var en ukeavis, eid og utgitt av Kristelig Folkeparti hver fredag i Oslo.

Avisa ble etablert i Trondheim i 1945 under navnet *Dagsavisa* med utgangspunkt i de lokaler og teknisk utstyr *[[Dagsposten]]* disponerte. Dagsposten hadde frivillig latt seg nazifisere under andre verdenskrig og 8. mai 1945 ble den derfor lagt ned av Hjemmefronten og norske myndigheter. Planene til *Dagsavisa* var ekspansive med to daglige utgaver. Avisa var størst i 1947, da opplaget nådde 9&nbsp;000.

Den senere kjente KrF-politikeren Egil Aarvik var journalist i avisa i 1947 til 1950. I 1950 ble avisa KrF-organ, samtidig som Aarvik ble avisas redaktør.

Riksutgaven av Dagsavisa ble etablert som ukeavis i 1950 og gitt ut under navnet *Folkets Framtid*. Da Dagsavisa ble lagt ned i 1954 fortsatte utgivelsen av riksutgaven, med Aarvik som redaktør. I 1958 ble utgivelsen av *Folkets Framtid* flyttet fra Trondheim til Oslo.

De siste årene var avisa avhengig av økonomisk støtte fra KrF for å komme ut. Partiet valgte å kutte avisa fra budsjettet etter Stortingsvalget høsten 2005 som var heller dårlig for partiet, og som førte til en halvering av partistøtten.

*Folkets Framtid* ble lagt ned 16. desember 2005 etter nesten 60 års drift.

## Opplag
* 2001: 7&nbsp;150
* 2002: 6&nbsp;055
* 2003: 5&nbsp;243
* 2004: 4&nbsp;466

## Redaktør
* Josef Norberg og Ingar Hagen 1945
* Ingar Hagen 1945-1947
* Josef Norberg 1947-1950
* Egil Aarvik 1950-1965
* Martin Ski 1965-1966
* Ivar Grimsmo 1966-1971
* Reidar Øvensen 1972-1975
* Ivar Grimsmo 1976-1985
* Odd Hagen 1986-2005

## Eksterne lenker
* KrF-avis stoppes (Nettavisen 9. november 2005)
Koherens

**Koherens** betyr «sammenheng». Koherente bølger er samstemte bølger som svinger i takt.

Koherente bølger er bølger som har samme frekvens (monokromatisk) og samme fase (alle bølgemaksima i samme punkt). Eksempel på koherente bølger er laserlys.

Koherens er ikke det samme som at bølgelengden er monokromatisk. Det røde lyset kan f.eks. være monokromatisk, men likevel *in*koherent, ettersom bølgene kan ha forskjellig fase. Egentlig har alle inkoherente bølger en meget smal dispersjon i fouriertransformen, men den kan likevel ikke være for smal, da lyset i så fall ville være koherent. Hvitt lys er *alltid* inkoherent, dels fordi bølgenes faser er ulike, dels for at hvitt lys består av stråling av mange ulike bølgelengder. 

a) Bølgene har samme fase og frekvens (koherent monokromatisk)

b) Bølgene har samme frekvens, men ulike faser (monokromatisk)

c) Bølgene har ulik frekvens og ulike faser (inkoherent)

## Referanser
Tips

:
***Tipsbladet*** (tidligere ***Tips***) er Norges eneste spesialavis for fotball og spill, som ble grunnlagt høsten 1947. Avisen ble grunnlagt av familien H. M. Hauge, og utkom før Norsk Tipping ble etablert i mars 1948. Det første halvåret ble spaltene brukt til en «tippeskole» da det nye fotballtippespillet startet. Den første tiden hadde *Tips* også travservice for Bjerke travbane.

Ansvarlig redaktør er Kim Lauritz Marki (2020).

## Opplag
Bekreftede netto opplagstall fra Mediebedriftenes Landsforening:
* 2006: 6&nbsp;523
* 2007: 3&nbsp;828
* 2008: 4&nbsp;729
* 2009: 3&nbsp;646
* 2010: 3&nbsp;248
* 2011: 2&nbsp;306
* 2012: 2&nbsp;266

## Referanser




## Eksterne lenker
* 
* 
*  Mediebedriftenes landsforening (Opplagstall)
Nordstrands Blad

***Nordstrands Blad*** er en avis som utgis i Oslo. Første utgave ble utgitt 3. januar 1925 under navnet *[[Nordstrands Avis]]. Upolitisk Avis for Nordstrand Sogn*.

Avisa dekker bydelene Nordstrand, Østensjø og Søndre Nordstrand. Den eies av Amedia-konsernet.

Avisen er en abonnementsavis med løpende nyhetsdekning på noblad.no, samt en papirutgave hver torsdag.

I juni 2019 ble Kristin Stoltenberg ansatt som ansvarlig redaktør og daglig leder i Nordstrands Blad. Hun har blant annet 21 års bakgrunn fra Aftenposten/Schibsted. 1. mars 2023 overtok June Westerveld som ansvarlig redaktør/daglig leder. Per juni 2024 har Nordstrands Blad ifølge oversikt i avisen seks journalister i tillegg til nyhetsleder Nina Schyberg Olsen.

Nordstrands Blad ble i 1998 overtatt av Orkla Media, som i dag er en del av Amedia-konsernet. Den var en periode både en gratisavis og en abonnementsavis. Fra januar 2015 ble avisen drevet fra Østlandets Blad på Ski, men i juni 2019 kom avisen tilbake til Bydel Nordstrand med egen redaktør og daglig leder. Avisen har per 2021 lokaler på Sæter i Oslo, på adressen Ekebergveien 233. 

## Opplag
Bekreftede netto opplagstall fra Mediebedriftenes Landsforening:

## Referanser





## Eksterne lenker
* 
*
Brødrene Wright

**Brødrene Wright** – **Wilbur** (født 16. april 1867, død 30. mai 1912) og **Orville** (født 19. august 1871, død 30. januar 1948) – var to amerikanske luftfartspionerer som gjennomførte den første dokumenterte vellykkede flygning i et motorfly.

I begynnelsen drev brødrene sykkelverksted og sykkelproduksjon, før de begynte med modellglideforsøk i årene før 1900. Deres første motordrevne fly, kalt Flyer 1, utstyrte de med en 8,8 kW motor og to skyvepropeller. 17. desember 1903 foretok de fire flygninger med dette flyet, hvor den lengste varte i 59 sekunder.

Tre dager senere fløy de for første gang i en hel sirkel, med den sterkere Flyer&nbsp;2. I 1904 fløy de i 5 minutter, mens i 1905 over 30 minutter i Flyer&nbsp;3. 

Brødrene designet sine egne propeller og skar dem ut av tre. Disse hadde en virkningsgrad på over 80&nbsp;%. Til sammenligning har moderne propeller (2016) en virkningsgrad rundt 90&nbsp;%

Orville ble i 1908 hardt skadet i en flyulykke, men han overlevde.

En modell av brødrene Wrights fly finnes i Norsk Teknisk Museums samlinger.

## Referanser

## Litteratur
* David McCullough: *The Wright Brothers*
## Eksterne lenker
* History of Flight - The Wright Brothers (engelsk)
* Historien om bröderna Wright (svensk)
*Who Flew First? (Engelsk)
Hægebostadtunnelen

**Hægebostadtunnelen** er Norges sjette lengste jernbanetunnel. Den ble åpnet i 1943 da Sørlandsbanen ble tatt i bruk frem til Moi. Tunnelen er snaut 8,5 km lang og dekker praktisk talt hele den 9&nbsp;km lange strekningen mellom Audnedal stasjon og Snartemo stasjon.

Tunnelen har 1,14% stigning fra Audnedal og 0,3-0,4 % stigning fra Snartemo. Tunnelen går rett fram, bortsett fra en kurve ved åpningen på Audnedal-siden. Største tillatte hastighet er 160&nbsp;km/t.

## Eksterne lenker
* Bilder fra anlegget på digitaltmuseum.no
Vårt Land

***Vårt Land*** er en riksdekkende kristen dagsavis som utkommer i Oslo. Den ble etablert 1945 av blant andre forfatteren Ronald Fangen.

*Vårt Land* skal (2004) være «en uavhengig avis for mennesker som ønsker å lese om det vesentligste som skjer, og om troens rolle i dette. Avisen skal forvalte kristen tro og tanke, og bidra til at dette får prege samfunnet og menneskers liv og valg».

*Vårt Land* har også debattforumet verdidebatt.no som i 2009 pioner-innførte nettdebatt under fullt navn. Større mediehus har senere fulgt etter. 

*Vårt Land* eies og gis ut av Mentor Medier.

*Vårt Land* er blant de avisene som mottar mest statsstøtte, men støtten har gått betydelig ned de siste årene. For 2015 var produksjonstilskuddet mer enn 43 millioner, for 2016 vel 41, for 2017 vel 39,  for 2018 36,9, for 2019 33,1. Pressestøtten for 2020 var på 31,7 millioner kroner. 

## Redaktører

* Bjarne Høye (1945 - 1967)
* Håkon Fredrik Breen (1969 - 1973)
* Thor Bjarne Bore og Gisle Hollekim (1974 - 1983)
* Hans Erik Matre og Gisle Hollekim (1983 - 1985)
* Hans Erik Matre og Helge Kjøllesdal (1985 - 1989)
* Åge Petter Christiansen og Helge Kjøllesdal (1989 - 1990)
* Åge Petter Christiansen og Erling Rimehaug (konst.) (1990 - 1991)
* Helge Simonnes og Helge Kjøllesdal (konst.) (1991 - )
* Helge Simonnes og Jon Magne Lund
* Helge Simonnes ( - 2016)
* Åshild Mathisen (2016-2018)
* Alf Gjøsund (konst.) (2018-2019)
* Bjørn Kristoffer Bore (2019–)

## Opplag
Netto opplagstall for *Vårt Land*:

## Referanser




## Litteratur
* 
* 

## Eksterne lenker
* 
* 
*  Vårt Lands kundesenters nettsider: «Historien om Vårt Land»
Svalbardposten

***Svalbardposten*** er en norsk lokalavis som ble etablert på Svalbard i november 1948. Avisa utgis i Longyearbyen på Svalbard, og kommer ut hovedsakelig første fredag i måneden; fra 1997 også som nettavis. *Svalbardposten* er verdens nordligste avis, og har et opplag som er høyere enn tallet på husstander på Svalbard.

## Avisformat
Avisformatet for papirutgaven er A4, som har sitt utspring fra da avisa ble trykket på Svalbard i egen presse. Siden 1996 er avisa trykket på fastlandet, men i samme format som tidligere. I dag trykkes *Svalbardposten* i Tromsø. Avisa har fem ansatte, hvorav tre jobber i redaksjonen. *Svalbardposten* har fått utmerkelsen Årets lokalavis tre ganger, senest i 2010.

Siden 1997 utgis avisen også digitalt.

## Historie
*Svalbardposten* oppsto som en veggavis med normalt fire sider som ble slått opp på brakkene med Velferdsrådet på Svalbard som utgiver. Den beskrives som «til tider artig», men med «ganske lite informasjon og seriøsitet» og svært lite lokalstoff. Avisa kom ut en gang hver uke mellom september og mai. Svalbardrådet ble etablert i 1971 og overtok som utgiver av avisa, noe som også bidro til profesjonalisering av driften med mer og tyngre journalistisk stoff, bilder og annonser. Utgivelsesdagen var annenhver lørdag. Redaktørstillingen tilsettes på åremål.

Fra 1986 kom *Svalbardposten* ut hver fredag hele året. Etter økonomiske vansker mot slutten av 1980-tallet ble det gjort flere omorganiseringer for å berge driften. Justisdepartementet ble i realiteten ansvarlig utgiver, en rolle som ble endret i 1992 da *Stiftelsen Svalbardposten* ble etablert for å ha rollen som utgiver. Justisdepartementet skjøt imidlertid inn grunnkapitalen til stiftelsen.

Fra 1996 ble driften omorganisert igjen, denne gangen til aksjeselskap ved opprettelsen av Svalbardposten AS for å gjøre det mulig for avisa å motta pressestøtte. Svalbardposten AS har utstedt én aksje pålydende 500&nbsp;000 kroner. Aksjen eies av Stiftelsen Svalbardposten.

I 1997 lanserte *Svalbardposten* en egen nettutgave, og i september 2012 ble nettutgaven lagt om med betaling for nettnyheter.

## Opplag
Bekreftede netto opplagstall fra Norsk Opplagskontroll og Landslaget for Lokalaviser.

## Redaktører

## Referanser


## Eksterne lenker
* 
*
Defenestrasjonene i Praha

**Defenestrasjonene i Praha** (tsjekkisk: *Pražská defenestrace*; tysk: *Prager Fenstersturz*) var hendelser i historien til Böhmen hvor flere mennesker ble kastet ut gjennom et vindu, en handling som kalles for defenestrasjon. Den første defenestrasjon skjedde i 1419 og den andre 1618. Selv om betegnelsen «Defenestrasjonen i Praha» som oftest henviser til den siste hendelsen, var det to hendelser, og begge utløste langvarige konflikter i og utenfor Böhmen. Den første hendelsen utløste husittkrigen. Den andre hendelsen utløste tredveårskrigen.

## Den første defenestrasjonen
Den første defenestrasjonen i Praha involverte drap på sju medlemmer av et fiendtlig bystyre, gjennomført av en folkemengde av radikale tsjekkiske husitter den 30. juli 1419. Husittkrigen brøt ut kort etter og varte til 1436.

## Den andre defenestrasjonen
Den andre defenestrasjonen i Praha var sentral i utløsningen av trettiårskrigen i 1618. Det bøhmiske aristokrati var i opprør etter valget av habsburgeren Ferdinand II til konge, noe som knyttet Böhmen enda nærmere det katolske tysk-romerske rike. Etter Rudolfs abdikasjon i 1611 og senere død i 1612 flyttet hans bror Matthias hoffet fra Praha til Wien. Han trakk også tilbake Rudolfs keiseredikt som hadde gitt protestantene like rettigheter i Böhmen. Under et møte på *Hradcany* – borgen i Praha – ble Matthias' to stattholdere og deres skriver kastet ut av et vindu under en storming av palasset den 23. mai 1618. De overlevde alle det 16 meter høye fallet – de landet nemlig i en haug med møkk.

Umiddelbart etter defenestrasjonen begynte de protestantiske godsene og de katolske habsburgerne hver på sin side å samle allierte og ruste opp til krig. Etter at den tysk-romerske keiser Matthias var død i 1619, ble Ferdinand II valgt til ny tysk-romersk keiser. På samme tid ble Ferdinand avsatt av godsene i Böhmen som deres konge. De erstattet ham med Fredrik V av Pfalz, en ledende kalvinist som også var svigersønn av den protestantiske kong Jakob I av England (og av Skottland og Irland).

Ettersom de hadde avsatt en korrekt valgt konge, kunne ikke protestantene samle den internasjonale støtten de trengte for krigen. Kun to år etter defenestrasjonen fikk Ferdinand II og katolikkene makten i slaget ved Hvitefjell den 8. november 1620. Det ble kjent som det første slaget i tredveårskrigen.

## Den tredje defenestrasjonen
En tredje «defenestrasjon» hendte 10. mars 1948 i Praha da den tsjekkoslovakiske utenriksminister Jan Masaryk, landets siste gjenværende ikke-sosialistiske minister, ble funnet død under baderomsvinduet i utenriksdepartementet om lag en måned etter etableringen av en klart kommunistisk dominert regjering. Man spekulerer fremdeles over dødsårsaken, selv om intet bevis verken for eller mot regimet har blitt funnet.

## Referanser
Kvadrat

Et **kvadrat** er en sammenhengende geometrisk figur som består av fire like lange linjestykker/sider som er parvis parallelle og der vinkelen mellom linjestykker som ikke er parallelle er 90°. De kan defineres enten som en regulær firkant eller et rektangel med to like lange tilstøtende kanter.

## Definisjoner
Kvadratet er både et spesialtilfelle av rektangelet og av romben som begge er spesialtilfeller av parallellogrammet som igjen er et spesialtilfelle av trapeset.

En konveks firkant er et kvadrat hvis og bare hvis det er et av følgende:
*Et rektangel med to like tilstøtende kanter
*En firkant med fire like kanter og fire rette vinkler
*Et parallellogram med en rett vinkel og to like tilstøtende sider
*En rombe med en rett vinkel
*En rombe der alle (tre av) vinklene er like
*En firkant der diagonalene er like og deres halveringslinjer er vinkelrette på hverandre, dvs. rombe med like diagonaler

## Utregninger
### Areal
Arealet *A* av et kvadrat er lik kvadratet av lengden av ett av linjestykkene.
 
: A = a \cdot a = a^2 

### Omkrets
Omkretsen *O* er fire ganger lengden av ett av linjestykkene.
: O = a + a + a + a = 4 \cdot a 

## Egenskaper
Et kvadrat er både en rombe (like lange sider), et rektangel (motsatte sider like, rette vinkler), et parallellogram (motsatte sider parallelle), en firkant (firkantet polygon) og en drage (to par like tilstøtende kanter) og har derfor alle egenskapene til begge disse formene, nemlig: 
*Diagonalene i et kvadrat halverer hverandre
*Diagonalene i et kvadrat halverer vinklene i kvadratet
*Diagonalene i et kvadrat står vinkelrett på hverandre
*Diagonalene i et kvadrat er like
*Alle fire vinkler i et kvadrat er like

## Referanser
Rektangel

Et **rektangel** er et spesialtilfelle av parallellogrammet hvor alle vinklene er 90°. Derav følger at: 
*Begge de to parene av motstående linjestykker er parallelle
*Begge de to parene av motstående linjestykker er like lange
*Diagonalene mellom motstående hjørner deler hverandre på midten.

Parallellogrammets krav om at motstående vinkler er like store vil også være tilfredsstilt i og med at alle vinkler er 90°.

I Euklides "Elementa" (Bok 1, Definisjon 22) beskrives et rektangel enten som et "oblong" eller et kvadrat, der et "oblong" er et rektangel som ikke er et kvadrat.

## Areal
A=a \cdot b

## Omkrets
O=a+a+b+b=a \cdot 2+b \cdot 2=2(a+b)

## Se også
* Firkant
* Kvadrat
* Parallellogram
* Rombe
Rombe

En **rombe** er en sammenhengende plan geometrisk figur som består av fire like lange linjestykker, der hvert linjestykke har en motstående parallell side. 
Noen definerer også rombe ved å kreve at vinklene ikke skal være rette.  Dersom figuren har fire rette vinkler, så er den et kvadrat.  

Alle romber er parallellogrammer. Et parallellogram er en rombe hvis, og bare hvis, de to diagonalene står vinkelrett på hverandre.

## Etymologi
Ordet «rombe» kommer fra gresk ῥόμβος (*rhombos*), som betyr noe som snurrer, som stammer fra verbet ρέμβω (*rhembō*), som igjen betyr «å snu seg rundt og rundt». 
«Rhombos» var det greske navnet på et primitivt lydinstrument som på norsk kalles en hurre eller en brumme: en flat skive festet i en snor. Instrumentet lager en surrende lyd når det svinges i luften. Antagelig er ordet blitt overført på den geometriske figuren, fordi den flate skiven brukt i instrumentet ofte hadde en rombefasong.

## Historisk bruk av ordet
Ordet rombe om en plan geometrisk figur ble brukt både av Evklid og  Arkimedes. I tolkingen til Thomas Heath brukte Evklid begrepet om en figur der ikke alle fire sidene var like lange og der vinklene ikke var nitti grader.  Arkimedes brukte også et uttrykk «den romlige figuren rombe» for to rette og runde kjegler som deler en felles grunnflate.

## Se også
* Firkant
* Kvadrat
* Likesidet trekant
* Parallellogram
* Rektangel
* Trapes

## Referanser
Bloemfontein

**Bloemfontein** (sotho: *Mangaung*) er den sjette største byen i republikken Sør-Afrika og hovedstad for provinsen Freistata. Den er også en av Sør-Afrikas tre hovedsteder, ettersom landets høyeste domstol ligger her. Bloemfontein er Sør-Afrikas juridiske hovedstad. De to andre hovedstedene i Sør-Afrika er Cape Town, som er den lovgivende hovedstaden, og Pretoria, som er den administrative hovedstaden.

Navnet er afrikaans og betyr «blomsterkilden». På sotho kalles den *Mangaung* som betyr «gepardenes by». Byen har også et universitet, grunnlagt 1904, med ca. 20&nbsp;000 studenter.

## Historie
Den opprinnelige befolkningen i området tilhører san-, griquas- og sotho-stammene. Europeiske innvandrere kom fra rundt 1836, for det meste voortrekker, altså ikke-engelske europeere som var uenige med den britiske politikken i Kappkolonien, særlig avkaffelsen av slaveri.

En lokal farm, opprettet rundt 1840, het Bloemfontein. Byen ble grunnlagt som et engelsk fort i 1846, selv om de fleste europeere i området var boere.

Ved proklamasjonen av republikken Oranjefristaten i 1854 ble Bloemfontein hovedstad og fikk en betydelig utvikling i årene etter det. Mange regjeringsbygninger fra denne tiden er ennå å finne i byen. En jernbanelinje ble bygget i 1890 for å forbinde Bloemfontein med Cape Town. Under den andre boerkrigen ble byen okkupert av britene den 13. mars 1900. Ti år senere ble byen del av Den sørafrikanske union, og Bloemfontein ble den juridiske hovedstaden.

## Fotball-VM 2010
I 2010 bruktes Free State Stadium til VM i fotball. Fem gruppespillkamper og en åttendedelsfinale ble spilt her. Den historiske åttendedelsfinale der Tyskland slo England 4–1 ble spilt her.

## Referanser


## Eksterne lenker
* 
* University of the Free State hjemmeside
Den sydafrikanske republikk

**Den sydafrikanske republikk** (afrikaans: Zuid-Afrikaansche Republiek, ZAR), ikke å forveksle med Republikken Sør-Afrika, utgjorde en statsdannelse sammenfallende med det området som både tidligere og senere har vært kjent som Transvaal, først fra 1857 til 1877, og igjen, etter et vellykket boeropprør mot det britiske overherredømmet, fra 1881 frem til den ble okkupert av britene i 1900 under boerkrigen. Den første presidenten i Den sydafrikanske republikk var Marthinus Wessel Pretorius. Han ble først valgt i 1857. Den andre og mest kjente presidenten var Paul Kruger, som blant annet grunnla Kruger nasjonalpark.

Hovedstaden var Pretoria (grunnlagt 1855), selv om Nelspruit en kort periode tjente som sete for regjeringen. Parlamentet, Volksraad (folkerådet), hadde 24 medlemmer.

## Presidenter

*Marthinus Wessel Pretorius: 1857-1863
*Willem Cornelis Janse van Rensburg: oktober1863 – mai 1864
*Marthinus Wessel Pretorius: mai 1864-1871
*Thomas Francois Burgers: 1871-1877
**(britisk styre 1877-1881)*
*triumvirat: Pretorius, Kruger and Petrus Jacobus Joubert): 1881-1883 
*Stephanus Johannes Paulus Kruger: 1883-1902

## Se også
*Liste over historiske stater
*Liste over Den sydafrikanske republikks presidenter
Agenda 21

**Agenda 21** er en handlingsplan for miljø- og utviklingsspørsmål som ble vedtatt under FNs konferanse for miljø og utvikling i Rio de Janeiro, 14. juni 1992 (Rio-konferansen). Planen var en utfordring til alle verdens lokalsamfunn om å handle lokalt – til å lage sin «**Lokal Agenda 21**» handlingsplan (**LA 21**). Agenda 21 ble videreført i Norge gjennom Fredrikstaderklæringen.

Agenda 21 fokuserte på fire hovedområder:

* Fattigdom, forbrukermønstre og andre sosiale og økonomiske spørsmål
* Forvaltning av miljø og naturressurser
* Nasjonal og internasjonal styrking av den rolle sosiale grupper og frivillige organisasjoner spiller
* Finansielle og teknologiske tiltak for å gjennomføre handlingsplanen

Handlingsplanen Agenda 21 har ikke lenger praktisk relevans, men andre initiativ som arbeidet med FNs bærekraftsmål har tatt en lignende funksjon. Flere kommuner i Norge legger i dag FNs bærekraftsmål til grunn for sin samfunns- og politikkutvkling, deriblant Asker kommune.

## Se også
* Bærekraftig utvikling
* FNs mål for bærekraftig utvikling

## Referanser


## Eksterne lenker
*
Brennevinskjele

**Brennevinskjele** eller **brennevinspanne** (engelsk: *pot still* henviser til et løk-formet destilleringsapparat som brukes i produksjonen av brennevin som tequila, konjakk og whisky. I moderne praksis (etter 1850-tallet) brukes de ikke lenger til å produsere finsprit (*spiritus fortis*), det vil si sprit som ved destillasjoner har fått et alkoholinnhold på 96 volumprosent. Grunnen er at de ikke skiller kongener fra etanol like effektivt som andre destillasjonsmetoder. Brennevinskjele opererer på en gjentagende destillasjonsbasis, det vil si at en blanding destilleres for å separere den i komponentfraksjonene før destillasjonen igjen fylles med mer blanding og prosessen gjentas. Det i motsetningen til eksempelvis kolonneapparat, som opererer på kontinuerlig basis. Tradisjonelt er brennevinskjeler konstruert av kobber, og framstilt i en rekke former og størrelser avhengig av mengden og stilen av den spriten som ønsket.

## Se også

* Kolonneapparat
* Destillasjonstårn

## Referanser


## Eksterne lenker
*
Kolonneapparat

**Kolonneapparat** (engelsk: *column still*) er et destilleringsapparat som brukes i produksjon av relativt nøytralt brennevin. Et kolonneapparat produserer brennevin både hurtigere og enklere enn en pot still, og benyttes hovedsakelig til produksjon av vodka, lys rom og til sprit som skal brukes i likørproduksjon. Designet ble forbedret av Aeneas Coffey som patenterte det i 1831. Av den grunn omtales det også på engelsk som et «Coffey still», særlig i Skottland.

I en kolonne (søyle), som er delt inn i flere nivåer, blandes råsprit med damp som stiger oppover og kondenserer i de høyere, kjøligere delene av kolonnen. Hvert trinn i kolonnen er kjøligere enn trinnet under det, noe som får forskjellige alkoholer med forskjellige kokepunkter til å kondensere på forskjellige nivåer.

I den andre kolonnen kondenseres alkoholdamper fra den første kolonnen av råspriten, som igjen forvarmes. Den kondenserte spriten resirkuleres deretter sammen med den rå spriten til den første kolonnen. Her separeres også metanol i en egen kondensator.

Søylene er vanligvis bygget i kobber eller rustfritt stål og kan være fra 50–100 cm i små forbrenningsapparater opp til 10–12 meter for industriell destillasjon. Høyere søyler gir bedre separasjon mellom ulike alkoholer og dermed renere brennevin.

## Referanser


## Eksterne lenker
* «How Booze is Made: The Basics of Column Distillation», *Serious Eats*
Skjervo (Vefsn)

**Skjervo** (også skrevet *Skjerva*) er ei elv i Vefsn kommune i Nordland. Den har sitt utspring fra Reinfjellet og renner gjennom Mosjøen før den munner ut Vefsna rundt 500 meter før denne munner ut i Vefsnfjorden.

Elva er vernet mot kraftutbygging i henhold til Verneplan IV for vassdrag.

## Referanser
Minas Gerais

**Minas Gerais** er en delstat i Sudeste, den sørøstlige regionen av Brasil. Delstaten hadde i 2015 et beregnet folketall på  og er landets nest største delstat etter befolkning.

## Historie
De første europeiskættede innbyggerne i Minas Gerais var kolonister som søkte etter gull og edelstener. Dette førte til dannelsen av flere nye bosetninger. Den første hovedstaden lå i byen Mariana, men ble senere flyttet til Vila Rica. På slutten av 1700-tallet var Vila Rica den største byen i Brasil og en av de største i Amerika. Etter hvert som gullgruvene ble tømt i løpet av 1800-tallet ble byen mindre og mindre viktig. Den ble senere omdøpt til Ouro Preto og forble hovedstad frem til Belo Horizonte overtok denne rollen. En annen by er Governador Valadares. 

### Administrativ inndeling
Fra å være tre «kommuner» er det nå over 853 kommuner etter siste revisjon av 2005.

Følgende undersider viser utviklingen sett ut ifra hver av de tre opprinnelige bosetningene:
* Vila do Carmo
* Vila Rica
* Vila de Sabará

## Næringsliv
Minas Gerais har rike mineralforekomster av jern og mangan, noe som gjør at gruvedrift er en viktig næringsgren. Rundt halvparten av Brasils produksjon av mineraler utvinnes i gruvene i Minas Gerais.  

Innenfor landbruk finnes det store plantasjer som driver med produksjon av blant annet ananas, bananer, bomull, kaffe, mais og ris. I tillegg har delstaten Brasils største bestand av storfe.

## Se også
* Utviklingen av kommunestrukturen i Minas Gerais
* Liste over brasilianske kommuner per delstat#Minas Gerais

## Referanser


## Eksterne lenker
*  (portugisisk)
* Descubra Minas (engelsk)
* Talk About Minas
Vitória

**Vitória** er hovedstad og en kommune i delstaten Espírito Santo i sørøstregionen av Brasil. Byen ble etablert i 1551 og er nå en viktig eksporthavn for gruveindustrien i Minas Gerais.

## Galleri

Fil:Terceiraponte2.jpg|
Fil:Vixxx45454.JPG|
Fil:Palácio_Anchieta.jpg|
Fil:Vitória,_Espírito_Santo_skyline.jpg|
Fil:Vitória_vista_desde_o_Morro_do_Moreno_(Brasil).jpg|


## Referanser


## Eksterne lenker
*
Vitoria

**Vitoria** (spansk) eller **Gasteiz** (baskisk) er hovedstaden i provinsen Álava og den autonome regionen Baskerland i Spania.

Byen ble grunnlagt i 1181 av Sancho VI av Navarra.

## Referanser

## Eksterne lenker
*
Pernambuco

**Pernambuco** er en delstat nordøst i Brasil. Nabodelstater er Paraíba og Ceará i nord, Piauí i vest samt Alagoas og Bahia i sør. Delstatshovedstad er Recife. Andre byer er Caruaru og Petrolina. Pernambuco hadde i 2015 et beregnet folketall på .

## Geografi
Store deler av Pernambuco består av det halvtørre landskapet *[[sertão]]* med en buskvegetasjon som kalles *[[caatinga]]*. Elva São Francisco er en viktig vannkilde for delstaten. Kystområdene er svært grøderike og var tidligere dekket av skogsbeltet *[[Mata atlântica]]*. Skogen ble hugget ned i kolonitiden og det drives nå omfattende jordbruksproduksjon av sukkerrør i dette området.

## Historie
Pernambuco ble først bosatt av portugisiske nybyggere.
I 1534 opprettet kong João III av Portugal *kapteinsrikene* i Brasil. Pernambuco var en av disse 15 opprinnelige rikene, og ble styrt av Duarte Coelho. Coelho ankom Pernambuco, da kjent under navnet *Nova Lusitânia*, i 1535 og etablerte seg der hvor byen Olinda senere skulle komme.

Etter flere blodige kamper med Caetê-indianerne, som var i allianse med franskmennene, etablerte Coelho byen Olinda. Denne seieren gjorde det mulig for portugiserne å få kontroll over området og å starte et kapteinsrike. 
Byene Olinda, som ble den første hovedstaden, og Igarassu ble etablert i 1537.

Pernambuco utgjorde en av de do to kapteinsrikene som var vellykket og som klarte å skape rikdom (den andre var São Vincente). Dette skyldes hovedsakelig produksjon av sukkerrør og bomull. Med hjelp av det Hollandske Østindiakompani etablerte man fabrikker for produksjon av sukker. I 1612 produserte Pernambuco 14&nbsp;000 tonn sukker. På 1640-tallet ble mer enn 24&nbsp;000 tonn sukker eksportert til Amsterdam. 

I 1630 var Pernambuco, samt mange andre portugisiske bosetninger i Brasil, okkupert av hollendere. Johan Maurits van Nassau-Siegen ble utnevnt som hersker over de hollandske kolonier i Amerika *(Nieuw Holland).* 

Nassaus regjeringen bygget opp byen Mauristaad, som i dag er kjent som Recife. Byen ble bygget i et deltaområde, noe som gjorde at man måtte ta i bruk hollandske teknikker med å bygge kanaler og demme opp områder. Denne etableringen flyttet det politiske fokus fra Olinda til Mauristaad. Nassau-administrasjonen ble kjent for å gjøre fremskritt innenfor urbanisme, kultur og vitenskap, noe som har preget Pernambuco frem til i dag.

Portugal fikk tilbake kontrollen over Pernambuco i 1654 etter slaget ved Guararapes. Olinda fikk igjen status som politisk senter mens Recife forble den viktigste byen for handel og eksport. Olinda og Recife ligger forøvrig veldig tett og det eneste som skiller byene er byskiltene.

## Verdensarv
*Sentrumsområdet i byen Olinda som ligger rett utenfor Recife.
*Den atlantiske øya Fernando de Noronha.

## Referanser


## Eksterne lenker
* 
* Brasils ambassade i London, informasjon om Pernambuco
Advance Australia Fair

**«Advance Australia Fair»** er Australias nasjonalsang. Den ble endelig innført i 1984, men ble komponert i 1878 av Peter Dodds McCormick.

## Historie
Sangen ble komponert av Peter Dodds McCormick i 1878. Den ble første gang fremført 30. november 1878 av Andrew Fairfax. Den ble hurtig populær og i tilpasset utgave ble sunget av et sangkor på  mennesker ved innvielsen av føderasjonen i Australia i 1901. I 1907 belønnet den australske regjering McCormick med 100 pund for komposisjonen.

Australia benyttet «God Save the King/Queen» som sin nasjonalsang. I 1973 ble det invitert til konkurranse om ny nasjonalsang, men ingen av bidragene ble vurdert som gode nok, sammenliknet med eldre sanger som «Advance Australia Fair», «Song of Australia» og «Waltzing Matilda». «Advance Australia Fair» ble vedtatt som nasjonalsang i 1974, men i to år senere ble «God Save the Queen» gjeninnført.

I 1977 ble det holdt folkeavstemning der velgerne kunne velge mellom «God Save the Queen», «Advance Australia Fair», «Song of Australia» og «Waltzing Matilda». «Advance Australia Fair» vant med 43,3 % av stemmene, foran «Waltzing Matilda» med 28,3 %, «God Save the Queen» med 18,8 % og «Song of Australia» med 9,7 %.

«Advance Australia Fair» ble endelig innført i 1984, da med teksttilpasning av National Australia Day  Council. En ny tilpasning ble innført 1. januar 2021.

## Tekst

## Tekst (norsk)
 
Australiere alle, lat oss glede oss,
For vi er ett og frie;
Vi har gyllen jord og rikdom til slit,
Våre hjem er kjørt over havet.
Vårt land bogner av naturens gaver
Av rik og sjelden skjønnhet;
På historiens perm, lat hvert trinn
Fortsett Australia.
Lat oss synge i glade stammer,
Fortsett Australia.
 
Under våre strålende sørkors
Vi sliter med hjerter og hender;
Å skape våre Commonwealth
Berømt for alle land;
For dem som er kommet på tverke av havene
Vi har ubegrensede sletter å dele;
Lat oss alle kombinere med mot
Til fortsett Australia.
Lat oss synge i glade stammer,
Fortsett Australia.


## Referanser
Recife

**Recife** er hovedstad og en kommune i delstaten Pernambuco i nordøstregionen av Brasil. Recife ligger i den tropiske klimasonen. Byen har om lag 1,6 millioner innbyggere og er Brasils niende største by. Byen er en viktig havneby.

Nær Recife ligger Olinda, som er på UNESCOs verdensarvsliste.

## Historie
Recife ble etablert av hollendere i ca. 1630 under navnet *Mauritsstad*. Byen ble bygget i et deltaområde, noe som gjorde at man måtte ta i bruk hollandske teknikker med å bygge kanaler og demme opp områder. Denne etableringen flyttet det politiske fokus fra Olinda til Mauritsstad. Selv om Portugal fikk tilbake kontrollen over Pernambuco i 1654 og flyttet hovedstaden tilbake til Olinda, forble Recife den viktigste byen for handel og eksport.

## Galleri

Fil:Recife-Boa-Viagem.jpg|Boa Viagem, Recife
Fil:Cidade mauricia.jpg|Mauritsstad som sett i 1645
Fil:Boa viagem.jpg|
Fil:Praia_Boa_Viagem_-__Recife,_Brazil.jpg|
Fil:Recife matriz de santo antônio.jpg|
Fil:RecifeInstitutoRicardoBrennand.jpg|


## Referanser


## Eksterne lenker
*
Bombardier

**Bombardier Inc.** er et kanadisk selskap med hovedkontor i Montréal som produserer fly og tog. Selskapet har 66 000 ansatte (2017) og er organisert i de tre divisjonene Transportation, Aerospace og Capital. Omsetningen i 2016 var på 16,3 milliarder dollar. Transportation har 37 000 medarbeidere og Aerospace 28 500 medarbeidere (2017). Bombardier har 73 produksjons- og vedlikeholdsanlegg i 29 land.

## Historie
Bombardier ble etablert i 1942 av Joseph-Armand Bombardier under navnet *L'Auto-Neige Bombardier Limitée* i Québec i Canada. Selskapet fokuserte i begynnelsen på produksjon av kjøretøy som kunne brukes på snø. Divisjonen som produserer snøskutere ble skilt ut som eget selskap i 2003.

## Divisjoner

### Flydivisjonen

Flydivisjonen (Aerospace) produserer fly med inntil 150 seter for passasjertrafikk hvor også selskapet de Havilland Canada, som produserer propellfly, inngår. Videre produseres det business-jetfly samt amfibiefly som brukes til brannslukking.

Bombardier (de Havilland Canada) produserer turboprop passasjerflyserien Bombardier Q Series (Dash-8) som bl.a. benyttes av Widerøe. 

Bombardier utvikler for tiden jetfly i den såkalte Bombardier CSeries (100 til 150 seter). Dette er en flytype som er ment å ta opp kampen mot Boeings 737-serie og A320-serien til Airbus.

Bombardier produserer også jetflymodellen CRJ Series for segmentet 60 til 100 seter. I 2017 hadde Bombardier en ordrebeholdning på over 1900 CRJ Series fly på verdensbasis i 2017, noe som ifølge bedriftens hjemmeside gjør CRJ Series-familien av regionale jetfly til det mest etterspurte regionale flyprogram i verden.

### Transportdivisjonen

Transportdivisjonen produserer trikker, motorvogner, lokomotiver og ulike godsvogner, både i Nord-Amerika og i Europa.

## Galleri

Fil:Sas oy-kfe cr9.jpg|Bombardier CRJ900 NextGen fra SAS
Fil:Widerøe LN-WDE Q400.jpg|Bombardier Q400 fra Widerøe
Fil:Trollhaettan train entering.jpg|NSB type 73B, bygget av Bombardier Transportation (Strømmens Værksted)
Fil:Class 93 Bodo Norway 2009.JPG|NSB type 93, bygget av Bombardier Transportation (Waggonfabrik Talbot)
Fil:BlueBombardier.jpg|En beltebil, utviklet av Bombardier på midten av 1950-tallet. Bombardier eier i dag snøscootermerker som Ski-Doo og finskproduserte Lynx (snøscooter).  


## Referanser


## Eksterne lenker
* 
* Bombardier Aerospaces modellprogram 2017
* Bombardier museum – beltebiler
Albert Joleik

**Albert Joleik** (født **Albert Sigvard Andersen** 1880–1968) var en redaktør, nynorskforkjemper, lokalhistoriker og statsstipendiat. Han endret sitt navn til Joleik i 1905.

Han var fra Florø, men bodde i Bergen og på Kleppstølen i Naustdal, der han hadde en gård. Han fullførte examen artium 16 år og 3 måneder gammel i 1896, som den yngste noensinne. Han hadde universitetsstudier i geografi, naturfag, norsk og tysk, og ble i 1901 den første student som innleverte embetseksamen på nynorsk.

Mellom 1905 og 1908 var han offiser i Kongo.  Senere var han redaktør for *[[Spegjelen]]* i Trondheim, *[[Gula Tidend]]* og sitt eget blad Fjordaposten i Bergen fram til 9. april 1940.

Som statsstipendiat og lokalhistoriker skrev han flere lokalhistoriske verk, blant annet *Sunnfjordsoga*, *Soga um Jølst* og *Soga om Flora*, og bygdebok for Bremanger. Joleik var en kjent radiokåsør og festtaler. Han var gift med Olava Hjulstad fra Inderøy, og var dermed svoger til gårdbruker og ordfører Hans Hjulstad.

## Referanser


## Eksterne lenker
* Norhild Joleik, hovudoppgåve: "Identitet, nasjon, profesjon : Albert Joleik si redaktørrolle i eit motkulturelt og profesjonssosiologisk perspektiv"
Britisk Columbia

**Britisk Columbia** (engelsk *British Columbia*, fransk *la Colombie-Britannique*) er en kanadisk provins som grenser mot Stillehavet. Viktige byer er blant annet hovedstaden Victoria som ligger på Vancouver Island, og Vancouver.

Langs kysten av Britisk Columbia ligger et av verdens mest unike økosystemer; «Great Bear Rainforest» - verdens største tempererte regnskog. Regnskogen, hvorav cirka 85 prosent eller 3,1 millioner haa nå er beskyttet, utgjør cirka 1/3 av de gjenværende tempererte regnskogene i verden og er kjent for sitt usedvanlig rike dyreliv og sine enorme kjempetujaer (*Thuja plicata*) og sitkagrantrær (*Picea sitchensis*). Sitkagrana kan bli nærmere 90 meter høy i dette området, og kjempetujaen kan leve i opp mot 1&nbsp;000 år eller mer. Her finns også den mest tallrike bestanden av den unike åndebjørnen, en hvit variant (ikke albinisme) av den sjeldne svartbjørnunderarten kermodebjørn (*Ursus americanus kermodei*). Kermodebjørn ble i 2006 valgt som et av provinsens offisielle symboler.

Britisk Columbia har cirka  (2007) innbyggere, dekker &nbsp;km² og er dermed den tredje største av Canadas ti provinser både hva befolkning og areal angår.

Det meste av Britisk Columbia tilhørte det omstridte Oregon Country, som flere stormakter gjorde krav på. Oregon-avtalen i 1846 delte området mellom Storbritannia og USA langs den 49. breddegrad, men Storbritannia fikk hele Vancouver Island. Britisk Columbia var en britisk kronkoloni fra 1858, men sluttet seg i 1871 til Canada som en egen provins.

## Befolkningsutviklingen

## Se også
* Liste over kommuner i Britisk Columbia
* Britisk Columbias flagg

## Referanser



## Eksterne lenker
*
Sergipe

**Sergipe** er den minste delstaten i Brasil og ligger i Nordeste, den nordøstre regionen i landet. Delstaten grenser til nabodelstatene Alagoas og Bahia, hvor elva São Francisco definerer grensen mot Alagoas.  Delstatshovedstaden ligger i Aracaju. Sergipe hadde i 2015 et beregnet folketall på .

## Økonomi
Økonomien i Sergipe er dominert av sukkerindustrien. Store felt med sukkerrør gjør at delstaten produserer over 1,4&nbsp;millioner tonn sukker hvert år. I tillegg dyrkes det en god del cassava samt appelsiner. 

En annen kommende næringsgren er oljeindustrien, hvor oljefelter utenfor kysten bidrar til økonomien. Et av oljefeltene er Piranema-feltet. I delstaten finnes det også litt lær- og tekstilindustri.

## Geografi
Geografisk er Sergipe veldig lik de andre statene nordøst i Brasil. Kysten preges av sandstrender samt en del mangroveskog. Rett innenfor kysten ligger en sone som opprinnelig var dekket av regnskog, men som nå brukes til landbruk. Lengst inne i delstaten ligger det halvtørre området *sertão*.

## Historie
Sergipe er et ord fra tupi-indianerne, og betyr krabbe. Den første portugisiske kolonien i Sergipe var bosetningen São Cristóvão.

På samme måte som de andre delstatene nordøst i Brasil, ble Sergipe på 1600-tallet invadert flere ganger av nederlendere samt at franskmenn flere ganger gjorde raid i delstaten. I denne perioden var delstaten berømt for det kostbare trevirket kingwood. Treslaget var hovedgrunnen til de franske raidene, og antakelig en viktig faktor for nederlandske militærekspedisjoner. Portugiserne klarte å få slutt på disse piratlignende raidene tidlig på 1700-tallet.

## Referanser


## Eksterne lenker
* 
* Brasils ambassade i London, informasjon om Sergipe
Aracaju

**Aracaju** er hovedstad og en kommune i delstaten Sergipe i nordøstregionen av Brasil. Byen har 490 000 innbyggere (2004) og byen dekker et areal på  av 174 km². Aracaju ble etablert i 1592 som en portugisisk koloni og ble delstatshovedstad fra 1855. Navnet sies å være sammensatt av *Ara* (papegøye) og *Cajú* (frukten cashew).

## Galleri

Fil:Monumento Aracaju.jpg|
Fil:Terminal DIA de Aracaju.jpg|
Fil:Aracaju visto de Barra dos Coqueiros.jpg|
Fil:Centro de Aracaju.jpg|
Fil:Igreja de Santo Antônio - Aracaju.jpg|


## Referanser


## Eksterne lenker
* 
* http://www.visitearacaju.com.br 
* http://www.orladeatalaia.com.br
Morten Andreas Meyer

**Morten Andreas Meyer** (født 20. oktober 1959 i Sarpsborg) er en norsk forretningsmann og politiker (H) fra Hamar.

## Yrkesliv

### Bedriftsleder og -rådgiver
Etter avgangseksamen ved Hamar katedralskole i 1978 måtte Meyer på kort varsel overta ledelsen for seks ansatte i familiebedriften Meyer Kontorservice, som solgte kontorrekvisita, fordi faren ble syk av kreft og senere døde. Etter å ha fullført en omstilling i bedriften, solgte han den. Han var produktsjef i Emo Engros 1983–1984 og administrerende direktør i Caribonum Norway 1984–1995. Deretter arbeidet han som bedriftsrådgiver for kunder som Storebrand Bank og Notabene.

### Lokalpolitiker
Ved siden av sitt virke i næringslivet hadde Meyer politiske verv. Han var medlem av Hamar kommunestyre 1980–1983 og medlem av Unge Høyres sentralstyre 1982–1984. Han var varaordfører i Hamar kommune i perioden 1999–2001.

### Statsrådposter
Han var statssekretær for statsråd Erna Solberg i Kommunal- og regionaldepartementet 2001–2004, og ble deretter statsråd i Arbeids- og administrasjonsdepartementet da Victor Norman gikk av. Departementet ble samme år omdannet til Moderniseringsdepartementet. Sommeren 2005 la Meyer frem stortingsmeldingen «eNorge – det digitale spranget», som krevde at nye offentlige IT-systemer skulle bruke åpne standarder innen 2009, samt at offentlige IT-tjenester skulle kunne brukes av alle.

Meyer var statsråd frem til Bondevik-regjeringen gikk av høsten 2005.

Meyer var også medlem av Høyres sentralstyre 2004–2008.

### Tilbake til næringslivet
Meyer ledet konsulentvirksomheten i IBM Norway 2006–2012, så var han partner og seniorrådgiver i First House 2012–2017. Han var også styreleder i fotballklubben Hamarkameratene 2009–2010. I 2017 ble Meyer ansatt som generalsekretær i Huseiernes Landsforbund.

## Referanser


## Eksterne lenker
* 
*